EL COMANDAMENT I L’ESTAT MAJOR DEL XV COS 
D’EXÈRCIT AL PRIORAT. (ABRIL - JULIOL DE 1938) 

JOSEP MUNTÉ I MATEU 

Agraïments a Albert Garcia i Cavallé i Jordi Vernet i Tost. 

1 OFENSIVA DE L’EXÈRCIT DEL NORD FRANQUISTA I ARRIBADA DE LES 
SEVES FORCES A LES RIBES DEL SEGRE I L’EBRE. (MARÇ - ABRIL DE 1938). 

El dia 9 de març de 1938, les forces franquistes de l’Exèrcit del Nord, dirigides pel 
general Fidel Dàvila Arrondo van iniciar una enèrgica ofensiva al front d’Aragó, a la 
zona sud del riu Ebre. 

Les forces republicanes, no recuperades de l’anterior escomesa de la batlla de Terol 
(desembre de 1937-febrer de 1938), van començar a cedir terreny, primer d’una manera 
lenta, però posteriorment ho van fer d’una manera general i totalment desorganitzada. 1 
Les unitats franquistes, molt superiors en elements de destrucció, artilleria i aviació van 
posar en pràctica una nova tècnica d’infiltració militar, basada en la concentració en un 
punt defensiu de l’acció de potents bombardeigs aeris i artillers. Un cop obert un 
esboranc en la línia enemiga, es procedia ràpidamnet a l’explotació de l’avenç, 
perseguint a l’adversari mitjançant un gran nombre d’elements motoritzats. Ocupant les 
cruïlles de comunicacions amb la intenció d’encerclar les bosses de resistència 
enemigues. Aquesta nova guerra de moviments, fou la precurssora de la popularment 
coneguda com a Guerra Llàmpec o “Blitzkrieg”, executada per l’exèrcit alemany durant 
la primera fase de la Segona Guerra Mundial. 

El 13 de març de 1938, les divisions franquistes amenaçaven les poblacions d’Alcanyís 
i Casp, dos enclaus estratègics del front aragonès. 

L’endemà, dia 14 de març, les unitats italianes del “Cuerpo de Tropas Voluntarias” 
ocupaven el nucli d’Alcanyís. Inciant-se el dia 15 de març una sèrie de combats al 
voltant de la ciutat de Casp, defensada per unitats de la 35 Divisió Internacional. 
Aquesta lluita va finalitzar el dia 17, amb l’entrada a la població de la 5 Divisió de 
Navarra. 2 

La situació de les forces republicanes era alarmant. L’avenç de les forces franquistes era 
imparable, amenaçant directament Catalunya i la mar Mediterrània. 

Una de les respostes acordades per l’alt comandament republicà, fou la tramesa 
d’unitats procedents d’altres fronts peninsulars amb l’esperança de paralitzar la 
progressió de les forces enemigues. 

La jornadadel 18 de març de 1938, arribava al nou teatre d’operacions la 3 Divisió, 
procedent del front madrileny, a les ordres d’un jove major, Manuel Tagüena Lacorte. 
Unitat formada per les brigades mixtes 31, comandada pel major Dositeo Sànchez 
Fernàndez i la 33, dirigida pel major Enrique Escudero Serrano. Divisió que va destacar 
per la seva eficiència defensiva en els combats del Baix Aragó i el Maestrat. 3 


MARTÍNEZ BANDE, José Manuel. La llegada al mar. Monografías de la Guerra de Espaiïa. Número 
11. Madrid: Librería Editorial San Martín, 1975, p. 39-49. 

2 Ibídem, p. 50-60. 

3 TAGÜENA LACORTE, Manuel. Testimonio de dos guerras. México D. F.: 

Ediciones Oasis, S. A., 1973, p. 169-177. 

El dia 22 de març de 1938, les unitats franquistes del Cos d’Exèrcit de Navarra, a les 
ordres del general José Solchaga Zala, iniciaven al sector d’Osca una nova ofensiva al 
front aragonès establert al nord de l’Ebre. 4 

Durant les jornades immediates, el dispositiu de defensa republicà es va esfonsar 
completament enmig del desordre i la inoperància militar. 

L’Estat Major Central de l’Exèrcit Popular de la República Espanyola, dirigit pel 
general Vicente Rojo Lluch, es mostrava impotent en el seus esforços per a reconduir la 
situació. Les seves decisions esdevenien estèrils davant els propòsits de detenir 
l’impetuós avanç de les forces franquistes. 

A finals de març de 1938, les unitats franquistes penetraven a Catalunya, arribant a les 
ribes dels rius Noguera Pallaresa i Segre. 

El 4 d’abril de 1938, el Cos d’Exèrcit del Marroc del general Juan Yagüe Blanco, 
ocupava la ciutat de Lleida després d’una sèrie de duríssims combats, establint-se a la 
riba dreta del Segre. 5 

Més al sud, les unitats franquistes de la 1 Divisió de Navarra, dirigides pel general 
Rafael García-Valino y Marcén aconseguien arribar el dia 3 d’abril a les ribes de l’Ebre. 
Culminant una hàbil maniobra d’infiltració executada al sector de Batea-Vilalba dels 
Arcs-Gandesa i ocupant les localitats riberenques de Móra d’Ebre, Benissanet i 
Miravet. 6 

Posteriorment, l’avenç franquista es va orientar cap a la Maditerrània. Superant una 
obstinada defensa republicana al Maestrat i al Congost de Xerta, el 15 d’abril de 1938, 
la 4 Divisió de Navarra a les ordres del general Camilo Alonso Vega, ocupava Vinaròs. 
Arribant a la mar Mediterrània i escindint la zona republicana en dues parts: Catalunya, 
i la resta de llevant penisular i zona centre, amb les importants ciutats de València i 
Madrid. 

Aquesta acció, agreujava enormement la situació política i militar republicana. Obligada 
d’ara en endavant a continuar la lluita en dues zones dividides, amb tots els problemes i 
entrebancs logístics que aquest fet suposava. 7 

Les unitats republicanes establertes a Catalunya, delmades i desmoralitzades 
s’amparaven un cop volats els ponts a l’ampli llit fluvial dels rius Segre i Ebre, 
fortificant precipitadament les seves ribes. 

La guerra iniciada en aquell ja llunyà estiu de 1936, semblava que arribava a la seva fi, 
pressagiant una ràpida victòria de les forces el general Franco. 

2. LA REORGANITZACIÓ MILITAR REPUBLICANA: “LA AGRUPACIÓN 
AUTÒNOMA DEL EBRO”. 

La mateixa jornada del 15 d’abril de 1938, el Ministeri de Defensa Nacional del govern 
de la II República, dirigit pel també primer ministre i màxima autoritat política i militar 
republicana, el doctor Juan Negrín López, va ordenar la creació d’una nova unitat 
militar, “La Agrupación Autònoma del Ebro”. 

Aquest nou ens, seria comandat pel major Juan “Modesto” Guilloto León, comptant 
com a cap de l’Estat Major amb el tinent coronel d’Enginyers, José Sànchez Rodríguez. 


4 MARTÍNEZ BANDE, José Manuel. Op cít, p. 82-104. 

5 Ibi dem, p. 112-125. 

6 Ibídem, p. 153-159. 

7 Ibídem, p. 172-173. 

Mentres que el comissariat estaria dirigit pel comissari polític, Luis Delage García del 
Partit Comunista d’Espanya. 

La nova unitat estaria formada per les forces del V Cos d’Exèrcit, a les ordres del tinent 
coronel Enrique Líster Forjàn. L’Estat Major seria dirigit pel major Manuel López 
Iglesias, restant el comissariat sota la direcció del comissari polític, Santiago Àlvarez 
Gómez, també afiliat al Partit Comunista d’Espanya. 8 
Aquest cos d’exèrcit comptava amb les següents divisions: 

- 1 1 Divisió, del major Joaquín Rodríguez López. Formada per: 

- 1 Brigada Mixta (major José Arévalo). 

- 9 Brigada Mixta (major Matías Yagüe). 

-100 Brigada Mixta (major Luis Rivas Amat). 

- 45 Divisió Internacional, unitat a les ordres del tinent coronel d’origen alemany, Hans 
Kahle. 

- 12 Brigada Mixta Internacional “Garibaldi” (major italià Martino Martini “Vaja”). 

- 14 Brigada Mixta Internacional “La Marsellaise” (major francès, Marcel Sagnier). 

-139 Brigada Mixta (major José Souto Montenegro). 

- 46 Divisió, comandada pel major Valentín Gonzàlez Gonzàlez, “El Campesino”. 

-10 Brigada Mixta (major Domingo Leal Sargentes). 

- 37 Brigada Mixta (major Jerónimo Casado Botija). 

- 101 Brigada Mixta (major Pedro Mateo Merino, posteriorment substituit pel major 
Severiano Aparicio Gaya). 

Aquest dia 15 d’abril de 1938, també s’ordenava la creació d’el XV Cos d’ Exèrcit que 
formaria part d’aquesta “Agrupación Autònoma del Ebro”. Aquest nou cos d’exèrcit 
restaria a les ordres del major d’origen madrileny, Manuel Tagüena Lacorte, qui 
anteriorment havia destacat al front de la 3 Divisió durant els combats mantinguts al 
llarg de l’anterior ofensiva franquista. 

El cap d’Estat Major d’aquesta unitat era el major Manuel Martínez Sànchez-Simarro, 
mentres que el comissariat restava, sota la direcció del comissari polític, Josep 
Fusimana Fàbregas del Partit Socialista Unificat de Catalunya. 9 
El XV Cos d’Exèrcit estava format per les següents forces: 

- 3 Divisió, comandada pel major Esteban Cabezos Morente, en substitució de l’anterior 
cap de l’unitat, el major Manuel Tagüena Lacorte. 

Aquesta divisió comptava amb dues brigades: 

-31 Brigada Mixta (major Dositeo Sànchez Fernàndez). 

- 33 Brigada Mixta (major Fidel Ruiz Sànchez). 

Posteriorment, es crearia una altra brigada, la número 60, mitjançant l’aportació de 
oficials i combatents procedents de les dues brigades anteriors. 10 


MARTÍNEZ BANDE, José Manuel. La batalla del Ebro. Monografias de la Guerra de Espana. 
Número 13. Madrid: Editorial San Martín, S. L., 1988, p. 17-19. 

ENGEL, Carlos. Historia de las brigadas mixtas del Ejército Popular de la 
República. Madrid: Almena Ediciones, 1999, p. 8-9, 16-19, 48-49, 92-95, 189-190, 219-220. 

- 35 Divisió Internacional, comanadada pel general “Walter”, pseudònim del veterà 
comunista d’origen polonès, Karol Swierczewski. Posteriorment substituit el maig de 
1938 pel major Pedro Mateo Merino. 

-11 Brigada Internacional “Thaelmann” (major hongarès “Otto Flatter”, pseudònim de 
Ferench Münich). 

-13 Brigada Internacional “Dobrowski” (major ucranià Mihail Kartxenko- Jvatov). 

- 15 Brigada Internacional “Lincoln” (tinent coronel croata Vladimir Copic, 
posteriorment substituit pel major asturià José Antonio Valledor Àlvarez). 11 

- 42 Divisió, unitat que es trobava en fase d’organització. Seria comanadada pel major 
Manuel Àlvarez Àlvarez, “Manolín”. Per a la seva formació s’utilitzaria un conglomerat 
de diferents forces: la 73 Brigada Mixta i unitats pertanyents a les 74 i 71, així com 
dos batallons de la 58 Brigada. 12 

Les missions encomanades a aquesta Agrupació Autonòma de l’Ebre eren merament 
defensives. Evitant en tot moment el pas de les forces franquistes a la riba esquerra de 
l’Ebre, i defensant alhora el terreny que encara ocupaven les forces republicanes a la 
riba dreta d’aquest riu. Posicions que perdrien definitivament les jornades del 18 i el 19 
d’abril de 1938. Establint-se la línia de combat del nou front al llarg del riu Ebre. La 
riba dreta en mans de les forces franquistes i l’esquerra de les republicanes. 13 



Segell de l’Estat Major del XV Cos d’Exèrcit. 


10 ENGEL, Carlos. OP cít, p. 199, 42-43, 45. 

11 Ibídem, p. 214-215, 20-21, 24-26. 

12 TAGÜENA LACORTE, Manuel. Op cít, p. 190. 

13 MEZQUIDA Y GENÉ, Luis Maria. La batalla del Ebro. Asedio de Tortosa y combatés de Amposta. 
Del rio Guadalope al Gayà, con las ocupaciones de Falset, Montblanc, Valls, Reusy Tarragona (1938- 
39). Tarragona: Diputació Provincial de Tarragona, 1993, p. 36-41. 

3. INSTAL·LACIÓ DEL LLOC DE COMANDAMENT DEL XV COS D’EXÈRCIT 
A ESCALADEI. 


La jornada del 17 d’abril de 1938, el recent creat XV Cos d’Exèrcit, va instal·lar el seu 
lloc de comandament al petit nucli urbà prioratí d’Escaladei, nucli agregat al municipi 
veí de La Morera de Montsant. Concretament, aquest lloc de comandament es va ubicar 
a les àmplies dependències del casalici senyorial dels comtes de Rius. El mateix cap del 
XV Cos d’Exèrcit, el major Manuel Tagüena, ens descriu textualment aquest fet: "Scala 
Dei se encuentra al norte de Falset en las laderas meridionales del enorme macizo de 
Montsant, junto a las ruinas de la cartuja màs antigua de Espana, fundada en 1163 por 
el rey Alfonso II de Aragón y abandonada en 1835, cuando las leyes desamortizadoras. 
De ahí le viene el nombre de Priorato a toda esa región famosa por sus vinos. Eran 
sólo unos pocos edificios donde pudimos instalar todos los servicios del Cuerpo. La 
finca había sido propiedad del general Juan Prim, conde de Reus y, aunque era 
facilmente localizable desde el aire, nunca, salvo algún reconocimiento aéreo 
esporàdico, con alguna bomba que no dio en el blanco, nos molesto el enemigo. ” 14 
En aquest edifici, s’hi van situar els diferents elements del comandament. El seu cap, el 
major Manuel Tagüena Lacorte, auxiliat pel tinent adjunt Julio Nava, la seva secretaria 
personal i muller Carmen Parga i el conseller i assessor membre de l’exèrcit soviètic, 
“Soroka”. El comissariat del XV Cos, dirigit pel comissari polític Josep Fusimana 
Fàbregas, afiliat al Partit Socialista Unificat de Catalunya. Així com també l’Estat 
Major del Cos d’Exèrcit, comandat pel major Manuel Martínez Sànchez-Simarro i les 
seves respectives quatre seccions: 



Casalici senyorial dels comtes de Rius, situat a la Plaça del Priorat al nucli d’Escaladei. 
Lloc on es va instal·lar el lloc de comandament del XV Cos d’Exèrcit. 


14 TAGÜENA LACORTE, Manuel. Op cít, p. 187-189. 

- Primera Secció, Organització. Es trobava a les ordres del capità Loriente. Com el seu 
nom indica s’encarregava del bon funcionament entre la resta de seccions que 
formaven l’estat major. Alhora vetllava per la capacitació dels nous reclutes incorporats 
a les diferents unitats. Formant nous quadres de sots-oficials, oficials i els 
comandaments indispensables per a una bona direcció en l’esforç militar. 

- Segona Secció, Informació. Comandada pel capità Antonio Parga. La seva funció es 
basava en aconseguir i mantenir constant ment el màxim de dades i coneixements 
refeferents a la situació militar del moment, tant de les unitats pròpies com de les 
enemigues. 

- Tercera Secció, Operacions. Dirigida pel capità Luis Gullón. Aquesta secció, vetllava 
en Torganització de tots els assumptes relacionats amb les operacions militars. Tenia 
cura de Tinstrucció bèl·lica dels soldats, la direcció i la planificació de les accions. 
Assolint una bona coordinació entre les diferents armes: infanteria, artilleria, enginyers, 
blindats... amb la finalitat d’aconseguir un òptim resultat en el transcurs dels combats. 

- Quarta Secció, Serveis. Sota la direcció del tinent Antonio. S’ocupava de mantenir un 
bon funcionament dels serveis de les unitats militars: Intendència, Cos de Tren i 
Automibilisme, Sanitat. Proporcionant i cobrint eficientment les necessitats dels 
combatents en els àmbits d’alimentació, vitualles, municionament i transport. 15 



Fotografia realitzada a la primavera de 1938, on apareix el tinent coronel Manuel 
Tagüena Lacorte, cap del XV Cos d’Exèrcit i el seu comissari, Josep Fusimana 
Fàbregas, fumant amb pipa, mentres caminen pel carrer de la Bassa, al municipi prioratí 
de la Vilella Alta. (Archivo Histórico del Partido Comunista de Espana). 


15 TAGÜENA LACORTE, Manuel. Op cít, p. 192-193. 

MATEO MERINO, Pedro. Porvuestra libertady la nuestra. Andanzas y reflexiones de un combatiente 
republicano. (1936-1939). Madrid: Editorial Disenso, 1986, p. 284-285. 

4. NOVES ORGANITZACIONS MILITARS I PREPARATIUS ENFRONT 
L’EXECUCIÓ DE L’OFENSIVA DEL FRONT DE L’EBRE. (MAIG - JULIOL DE 
1938). 

Al llarg del mes de maig de 1938, les forces republicanes establertes a Catalunya, 
prossseguien amb les seves tasques de reorganització. 

Aquest fet, fou propiciat per l’avinentesa de dos factors. 

En primer lloc, les unitats republicanes situades als fronts del Segre i l’Ebre, van gaudir 
d’un llarg període de trenquilitat bèl·lica. Aquest inesperat respir, es produí al 
paralitzar-se l’ofensiva franquista sobre Catalunya. 

L’alt Estat Major del general Franco, conegut amb el nom en clau de “Términus”, no va 
trobar oportú de proseguir l’avenç en terres catalanes. Ja que la situació política 
internacional desaconsellava la continuitat de l’acció ofensiva. 

El mes de març de 1938, el règim nacionalsocialista alemany inavadia la veïna Aústria 
(Anschluss), anexionant-la als territoris del III reich. 

Aquesta acció, va alertar a les democràcies occidentals, especialment a França. Nació 
que es podia sentir amenaçada si les forces franquistes avançaven al llarg de la seva 
frontera. Així doncs, el general Franco, temorós d’una possible intervenció del nou 
govern del Front Popular francès en el conflicte espanyol, va paralitzar el seu avenç a 
Catalunya, orientant-lo cap al llevant peninsular amb l’objectiu d’ocupar la ciutat de 
València. 16 

L’altre factor clau que possibilità la reorganització de les forces republicanes ubicades a 
Catalunya, fou la decisió del govern popular francès de León Blum d’obrir la frontera 
francesa. Obertura que s’esdevení del 17 de març al 13 de juny de 1938. Permetent el 
pas i la recepció d’abundant armament i material de guerra, comprat pel Govern de la II 
República a la URSS, Polònia i Txecoslovàquia. Material que es trobava retingut en 
territori gal. 17 

Mentrestant, les unitats del XV Cos d’Exèrcit, continuaven la seva organització. A 
principis de maig, el seu cap el major Manuel Tagüena Lacorte era ascendit a tinent 
coronel, conjuntament amb el cap de l’Agrupació Autonòma de l’Ebre, l’ara tinent 
coronel Juan “Modesto” Guilloto León. 

L’acció d’organització a nivell divisionari continuava. 

El 5 de maig, la 3 Divisió es trobava en una fase avançada de reorganització. Creant-se 
una nova brigada, la 60, confiada a les ordres del major José García Acevedo i 
traslladada ales comarques lleidatanes del Segrià i Les Garrigues, al voltant de les 
localitats de La Granadella, Maials i Llardecans. 

Mentres, la 42 Divisió continuava també les seves tasques organizatives, situada als 
voltants de la vila de Falset. 18 

El dia 29 de maig de 1938, el cap de l’Estat Major Central de l’Exèrcit Popular de la 
República, el general Vicente Rojo Lluch, va ordenar la creació d’un nou exèrcit. 
L’Agrupació Autònoma de l’Ebre, passava a denominar-se oficialment com a “Ejército 
del Ebro”, continuant amb les unitats i comandaments anteriors. 


SALAS LARRÀZABAL, Ramón. Del Alfambra al Mediterràneo. La Guera Civil Espanola. Volumen 
19. La República partida en dos. Barcelona: Ediciones Folio, S. A. , 1997, p. 44. 

17 

VILLARROYA I FONT, Joan. Material de guerra en la batalla del Ebro. La Guerra Civil Espanola. 
Volumen 21. La batalla del Ebro. Barcelona: Ediciones Folio, S. A., 1997, p. 68. 

18 TAGÜENA LACORTE, Manuel. Op cít, p. 190-191. 

Aquesta mateixa jornada, el general Rojo també ordenava la creació d’un nou 
organisme militar, el GERO o “Grupo de Ejércitos de la Región Oriental”, dirigit pel 
general Juan Hernàndez Saravia. L’Estat Major, restaria a les ordres del tinent coronel 
d’aquesta especialitat, Aurelio Matilla Jiménez. Mentres que el comissariat estaria 
encapçalat pel comissari polític, Àngel Gonzàlez Gil-Roldàn de la CNT. 
(“Confederación General del Trabajo”). 

La missió d’aquest nou ens, era el de guarnir el front amb un mínim de forces. 
Dedicant-se la resta d’unitats a una instrucció intensa, acció preparatòria per a futures 
operacions ofensives. 

Des dels moments inicials de la seva creació, l’Exèrcit de l’Ebre i també el XV Cos 
d’Exèrcit, es van dedicar a una àmplia tasca de capacitació dels seus combatents. Una 
enèrgica obra d’instrucció militar amb la realització d’exercicis tàctics, pràctiques de tir 
i familiarització dels soldats amb l’armament: bombes de mà, ús de fusells metralladors. 
Alhora que s’exercia una completa labor de capacitació teòrica i tècnica, amb la creació 
de Centres d’Instrucció a nivell d’Exèrcit, Cos d’Exèrcit i Divisió. On s’impartien 
cursos per a oficials i a les brigades on es realitzaven cursos per a formar els sergents. 19 
Un d’aquests Centre d’Instrucció, precisament el destinat a formar els oficials del XV 
Cos d’Exèrcit, es va instal·lar a la localitat també prioratina de Poboleda, municipi on 
estava ubicat, a principis de maig, el lloc de comandament del tinent coronel Modesto, 
cap de l’Agrupació Autonoma de l’Ebre. Posteriorment traslladat a les proximitats del 
monestir de Poblet, a la Conca de Barberà. 

“Modesto trasladó entonces su puesto de mando de Poboleda al monasterio de Poblet. 
En los edificios que dejó libres, instalamos la escuela de oficiales del Cuerpo, 
empezando en seguida los cursos intensivos para oficiales. ” 20 



Localitat prioratina de Poboleda, enclavament on s’instal·là l’escola d’oficials del XV 
Cos d’Exèrcit. 


I y r r 

MARTÍNEZ BANDE, José Manuel. La batalla del Ebro. Monografias de la Guerra de Espana. 
Número 13. Madrid: Editorial San Martín, S. L., 1988, p. 44-45. 

20 TAGÜENA LACORTE, Manuel. Op cít, p. 190-193. 

Carrer Major de Poboleda. 

Soldats del XV Cos, menjant al brancal de la plaça de l’Església a Poboleda. 
Primavera de 1938. (Archivo Histórico del Partido Comunista de Espana) . 

Durant els mesos de juny i juliol de 1938, van augmentar els exercicis militars i la 
instrució teòrica, com a fase preliminar i preparatòria a facció ofensiva de l’Ebre. 

A finals de juny, el cap de l’Estat Major del XV Cos d’Exèrcit, el major Manuel 
Martínez Sànchez-Simarro, fou substituït a causa de la seva salut afectada greument per 
la tuberculosi. Fent-se càrrec d’aquesta especialitat el capità Luis Gullón. 21 
Les diferents labors dutes a terme pels diferents estats majors esdevenia diligent i 
completa. Així ens ho transmet directament el tinent coronel Manuel Tagüena: “Scala 
Dei era un hormiguero donde entraban y salían sin cesar oficiales en cumplimiento de 
múltiples tareas. El capitàn Loriente tuvo que hacerse cargo de los servicios, ya que el 
teniente Antonio estaba desbordado por la avalancha de trabajo. Los capitanes Luis 
Gullón y Parga andaban siempre de reconcimiento y muchas veces yo los acompanaba. 
Otras veces presenciàbamos los ejercicios de las unidades o los juegos tàcticos de los 
oficiales. El comisario Fusimana, cuidaba el aspecto moral de a masa de combatientes 
y de una manera especial de los reclutas incorporados, que deblan convertirse en 
soldados. El consejero Soroka también estaba en todas partes v colaboraba en la obra 

r „22 

comun. . 



Oficials del XV Cos d’Exèrcit retratats caminant al carrer de la Bassa a la Vilella Alta 
durant la primavera de 1938. (Archivo del Partido Comunista de Espana) . 


TAGÜENA LACORTE, Manuel. Op cít, p. 200. 
22 Ibídem, p. 201. 

Curiosa instantània enregistrada des de l’interior d’un vehicle, de la comitiva d’oficials 
del XV Cos d’Exèrcit, dirigints-se cap a la plaça de l’Església de la Vilella Alta, Priorat, 
Primavera de 1938. (Archivo del Partido Comunista de Espana) . 



Membres de la lleva de 1941, la famosa Lleva del Biberó, pertanyents al XV Cos 
d’Exèrcit. Fotografiats a la primavera de 1938, davant la façana de l’església de 
Santa Llúcia de la Vilella Alta. (Archivo Histórico del Partido Comunista de Espana). 

A mitjans de juliol, el XV Cos d’Exèrcit es trobava completament organitzat. 

La 42 Divisió, comptava amb tots els efectius. Continuant a les ordres del major Manuel 
Àlvarez Alvarez, “Manolín” i composta de la 59 Brigada Mixta (major Eduardo García), 
226 Brigada Mixta ( major Antonio Ortiz Roldàn) i 227 Brigada Mixta (major Tomàs 
Guerrero Ortega ). 23 

La formació d’aquesta nova unitat i la reorganització de la resta de forces del cos 
d’exèrcit es va poder aconseguir gràcies a Tincorporació de nous reclutes. 

El dia 14 d’abril de 1938 es decretava la mobilització de la lleva de 1941. 

Posteriorment, el mes de maig s’incorporarien les lleves de 1925 i 1926. 

Aquestes mesures esgotarien els recursos humans militars de Catalunya. 

El XV Cos d’Exèrcit rebria un total de 16.000 soldats i 400 oficials. 

Segons el cap d’aquest cos, el tinent coronel Manuel Tagüena les forces divisionàries a 
les seves ordres, comptaven cadascuna amb els següents efectius i armament: 10.000 
homes, 5.000 fusells, 255 armes automàtiques, metralladores pesades i fusells 
metralladors lleuguers i 30 morters. A més, el cos d’exèrcit dis posava d’un Batalló de 
Metralladores, el número 15, també denominat com a “especial”. Format per quatre 
companyies dotades cadascuna de 8 metralladores, posseint en total 32 màquines 
automàtiques pesades. 

Aquest batalló estava format mitjançant una companyia cedida pel Batalló de 
Metralladores de l’Exèrcit de l’Ebre, combatents procedents de la 35 Divisió 
Internacional i altres soldats escollits prèviament de la resta d’unitats. 

El XV Cos d’Exèrcit, també comptava amb una força artillera formada per tres grups. 

Un grup de canons de 76’2 mm. Podien tractar-se d’armes de disseny Schneider/Saint 
Chamond, model 1897 de 76’2 mm i 35 calibres de tub. Doncs aquesta primavera de 
1938, arribaren 51 d’aquestes peces procedents de Polònia que atravessaren la frontera 
francesa. 

0 de canons Putilov model 1902/1930 de 76’2 mm i 30 o 40 calibres de tub, que també 
arribaren a Catalunya la primavera de 1938 en un nombre de 78 peces. 

Un grup de 9 peces d’obusos sistema Vickers-Annstrong, model 1910 de 114’3 mm. 
Aquesta arma es tractava de l’obús britànic Quick Five Q.F. MK I de 4’5 polsades. 
Tramesos a la Rússia zarista en comandes realitzades a la Gran Bretanya durant la 
Primera Guerra Mundial. 

1 per últim un grup de 6 peces d’obusos sistema Schneider/Putilov, model 1909/1930 de 
152’ 4 mm de calibre. 

A aquestes forces artilleres cal sumar-hi 4 canons antitancs. Incorporant-se 
posteriorment a les vigílies de l’atac de l’Ebre, tres bateries més d’antitancs, una per a 
cada divisió. Aquestes últimes peces eren del sistema Bofords, model 1936 de 37 mm 
de calibre. 24 

A més de l’artilleria el cos d’exèrcit, comptava amb un Batalló d’Enginyers, i els seus 
serveis corresponents: intendència, transmissions, cos de Tren, sanitat militar. 

En total el XV Cos d’Exèrcit posseia una força combativa d’uns 35. 000 homes. 25 


ENGEL, Carlos. Op cít, p. 61-62, 154. 

24 TAGÜENA LACORTE, Manuel. Op cít, p. 190, 202. 

MANRIQUE GARCÍA, José Maria, MOLINA FRANCO, Lucas. Las armas de la Guerra Civil Espanola. El primer 
estudio global y sistemàtico del armamento empleado por ambos contendientes. Madrid: La Esfera de los Libros, S. 
L„ 2006, p. 249-255. 

MANRIQUE GARCÍA, José Maria, MOLINA FRANCO, Lucas. Las armas de la República. La exposicón del Gran 
Kursaal. (San Sebastiàn. 1938). Valladolid: AF Ediciones, 2006, p. 21-22. 

25 TAGÜENA LACORTE, Manuel. Op cít, p. 202. 

Tinent d’Estat major del XV Cos d’Exèrcit, atenent a les preguntes d’un periodista. 
Vilella Alta, carrer de la Bassa, primavera de 1938. (Archivo del Partí do Comunista de 
Espana) . 

A finals de juliol de 1938, aquesta unitat s’havia convertit en una poderosa força militar 
preparada per a intervindre en l’operació de forçament del riu Ebre. 

El dia 23 de juliol de 1938, el tinent coronel Tagüena, al seu lloc de comandament 
d’Escaladei, va celebrar una reunió amb els caps divisió naris del XV Cos. Indicant els 
detalls i missions de l’ordre d’operacions relativa a l’immediata operació ofensiva 
projectada al front de l’Ebre. 26 

Aquesta mateixa jornada, a les 18 hores, s’instal·lava un escaló avançat del 
comandament a l’observatori situat a les proximitats del vèrtex Canta-Ranes, elevació 
de 238 metres situada entre les localitats de Vinebre i La Torre de l’Espanyol, a la 
comarca de la Ribera d’Ebre. 

El dia següent, 24 de juliol, vigília de l’atac al front de l’Ebre, el tinent coronel Tagüena, 
va traslladar-hi el seu comandament. Punt des d’on dirigiria els moments inicials de 
l’ofensiva republicana: “A las 15.00 del dia 24, me dirigí con mis oficiales a mi puesto 
de mando establecido a corta distancia del río, en el vértice Cantarranas, a 1.5 km al 
noroeste de Torre del Espanol, donde funcionaba ya un escalón avanzado desde el dia 
anterior a las 18.00. ” 27 

Posteriorment, un cop iniciada la batalla de l’Ebre, el lloc de comandament del XV Cos 
d’Exèrcit es va ubicar a les proximitats de la localitat de La Fatarella. 

El 16 de novembre de 1938, un cop finalitzada la batalla, el comandament d’aquest cos 
es va tornar a situar al casal dels comtes de Reus, a Escaladei. Punt on hi va romandre 
fins a les jornades immediates a l’ofensiva franquista sobre Catalunya, el 23 de 
desembre de 1938. Quan Tagüena i el seu lloc de comandament es van traslladar al 
municipi d’Els Torms, població situada a la comarca lleidatana de Les Garrigues. 28 


26 TAGÜENA LACORTE, Manuel. Op cít, p. 208. 
“ 7 Ibídem, p. 210. 

28 Ibídem , p. 223, 261-264. 

